Zastava Internacionalnih brigada
Zastava Narodnog fronta, organizacije koja je bila nadređena Internacionalnim brigadama.
**Internacionalne brigade** su bile dobrovoljačke jedinice koje su se tokom Španskog građanskog rata borile na strani Španske Republike i demokratski izabrane vlade protiv nacionalističkih snaga vođenih od strane Fransiska Franka koga su podržavali Musolini i Hitler.

Procenjuje se da je tokom rata redove Internacionalnih brigada popunjavalo od 32.000 do 35.000 boraca, ali ne više od 20.000 u isto vreme. Dodatnih 10.000 ljudi učestvovalo je u ne-boračkim odeljenjima Internacionalnih brigada, a između 3.000-5.000 stranaca bili su članovi sindikata CNT-a i POUM-a.

Formiranje i regrutacije
------------------------

Sovjetski Savez je septembra 1936. godine prvi izneo ideju da bi se moglo krenuti s organizovanim prebacivanjem dobrovoljaca u Španiju da se bore na strani Republike. Pretpostavlja se da je predlog dao Moris Torez. Luiđi Longo dobio je zadatak da sve uredi sa vladom Španske Republike. Uprkos organizovanju dobrovoljaca za Španski građanski rat, SSSR se nije povukao iz Komiteta za neintervenciju kako bi izbegao diplomatski sukob s Francuskom i Ujedinjenim Kraljevstvom. Glavni centar za regrutaciju u Internacionalne brigade bio je Pariz, a nadzor je vršio poljski komunistički oficir Karol Svjerčevski. Dobrovoljcima bi u Parizu bio obezbeđen pasoš, novac i pomoć pri prelasku granice. Tako je naprimer Josip Broz Tito obezbeđivao prebacivanje dobrovoljaca koji su dolazili iz jugoistočne Evrope. Međutim, bilo je i ljudi koji su na svoju ruku odlazili u Španiju, bez organizovanog prebacivanja.

Brigade su osnovane 9. oktobra 1936. godine. Toga dana je prvih 650 dobrovoljaca uplovilo u luku grada Alikante brodom „Sijudad de Barselona". Mnogi ljudi su pristupali Internacionalnim brigadama s ubeđenjem da je odbrana Španske Republike prvi korak u odbrani demokratije od nadirućeg fašizma ili pak polazna tačka u širenju proleterskih revolucija po svetu. Brigadama su pristupali i ljudi koji zbog bednih uslova života ili nezaposlenosti nisu imali neku perspektivu, te različiti avanturisti. Španski anarhisti su u početku negativno gledali na priliv komunista-dobrovoljaca, ali su naposletku morali da popuste. Brigade su bile slabo opremljene i postojali su problemi u komunikaciji zbog velikog broja učesnika različitih nacija ali su bile veoma motivisane.

Učešće u borbama
----------------

### Bitka za Madrid

*Glavni članak: Opsada Madrida*
Odbrana Madirda tokom trogodišnje frankističke opsade smatra se jednim od najvećih uspeha Republike. Internacionalne brigade su uveliko doprinele uspešnom otporu, iako je propaganda Kominterne znala da preteruje u pripisivanju zasluga brigadama. Od 40.000 republikanskih snaga, 3.000 je otpadalo na borce iz Internacionalnih brigada. Već 5. novembra 1936, Prvi bataljon je uspešno učestvovao u borbama za Madrid. Dana 9. novembra 1936. formirana je 12. internacionalna brigada sa sastavom od 1.900 boraca, a 13. novembra 13. internacionalna brigada od 1.550 boraca. U bici na putu za Korunu 13. decembra 1936. sovjetska oklopna jedinica je zajedno s 12. i 13. internacionalnom brigadom odbila napad nacionalističkih snaga. Do sredine januara nijedna strana nije napredovala opsadi odnosno odsbrani Madrida, pa je uspostavljeno primirje.

### Bitka na Harami

*Glavni članak: Bitka na Harami*
Dana 6. februara 1937. godine, nakon pada Malage, nacionalističke snage pokrtenuile napad na komunikaciju Madrid-Andaluzija, južno od Madrida. Nacionalisti su 11. februara porzili bataljon Andre Marti 14. brigade i prešli reku Haramu. Bataljon Garibaldi zaustavio je njihovo napredovanje teškom artiljerijom. U pomoć mu je 12. februara pristigao Britanski bataljon 15. brigade. Pozicije borbe ostale su poznate pod imenom „brdo samoubistva". Do kraja dana, bilo je živo samo 225 od 600 boraca Britanskog bataljona. Do 17. februara su internacionalnim jedinicama u pomoć pristigle republikanske snage. Bitka je naposletku završila primirjem, a obe su strane prisvajale pobedu.

### Bitka za Gvadalaharu

*Glavni članak: Bitka za Gvadalaharu*
Nakon neuspešne ofanzive južno od Madrida, nacionalisti su pokrenuli još jedan napad na Madrid, ovaj put na severozapadu. Cilj je bio grad Gvadalahara, 50 km od Madrida. U bici je na strani nacionalista bio u potpunosti angažovan italijanski korpus, 35.000 vojnika, jer je Musolini hteo sve zasluge pripisati Italiji. U ovim borbama su uz republikansku armiju učestvovale 11. i 12. internacionalna brigada. Nacionalisti su 11. marta 1937. probili liniju republikanske armije. Bataljon Telman pretrpeo je velike gubitke, ali je uspeo da održi front na putu Trihueke-Toriha. Republikanska avijacija je 12. marta napala nacionalističke položaje, bataljon Telman izvršio juriš bajonetama i grad je uspešno vraćen u republikanske ruke.

Raspuštanje Internacionalnih brigada
------------------------------------

Oktobra 1938. godine, na vrhuncu bitke na Ebru, Ujedinjeno Kraljevstvo i Francuska primorale su 1938. špansku republikansku vladu da raspusti Internacionalne brigade. Ova naredba bila je deo loše osmišljene strategije da će Nemačka i Italija povući podršku nacionalistima, ako se pre toga povuče podrška Španskoj republici. Republikanska vlada Huana Negrina objavila je Ligi naroda plan o povlačenju 21. septembra 1938. godine. U to se vreme još 10.000 stranaca borilo na strani Republike, a 50.000 stranaca na strani Frankovih nacionalističkih snaga (u ovaj broj nije ubrojeno još 30.000 Marokanaca). Veliki broj dobrovoljaca (pretežito borci iz Nemačke, Italije i Mađarske, kojima zbog autoritarnih vlasti nije bilo sigurno da se vrate kući) tada je uzeo špansko državljanstvo te su nastavili da se bore u regularnim španskim vojnim jedinicama. Belgijski i holandski interbrigadisti izgubili su svoje državljanstvo, jer su služili u stranoj vojsci.

Poreklo boraca u Internacionalnim brigadama
-------------------------------------------

| **Zastava/e** | **Narodnost** | Procena | Beleške |
| --- | --- | --- | --- |
| Flag of Francuska | Francuska | 8,962–9,000 |  |
| Flag of Kraljevina Italija | Italija | 3,000–3,350 |  |
| Flag of Njemačka/Flag of Austrija | Nemačka/Austrija | 3,000–5,000 | Bivor navodi 2,217 Nemaca i 872 Austrijanca. |
| Flag of Poljska | Poljska | 3,000–3,113 |  |
| Flag of Sjedinjene Američke Države | SAD | 2,341–2,800 |  |
|   | Balkanske države | 2,095 |  |
| Flag of Sovjetski Savez | Sovjetski Savez | 2,000-3,000 | Iako "nikad nije bilo prisutno više od 800 u jednom trenutku". |
| Flag of Ujedinjeno Kraljevstvo | Ujedinjeno Kraljevstvo | 1,800, 2,000, c. 4,000. | Bivor navodi 1,843 "od koji su 549 bili Škoti". BBC navodi "oko 4,000" bazirano na procenama MI5, objavio PRO, Kev. |
| Flag of Belgija | Belgija | 1,600–1,722 |  |
| Flag of Kanada | Kanada | 1,546–2,000 | Tomas procenjuje oko 1,000. |
| Flag of Kraljevina Jugoslavija | Jugoslavija | 1,500–1,660 | Vidi: Jugosloveni u Španskom građanskom ratu. |
| Flag of Kuba | Kuba | 1,101 |
| Flag of Čehoslovačka | Čehoslovačka | 1,006–1,500 |  |
|   | Baltičke države | 892 |  |
| Flag of Argentina | Argentina | 740 |
| Flag of Nizozemska | Holandija | 628 |  |
| Flag of Danska | Danska | 550 | 220 poginulih. |
| Flag of Škotska | Škotska | 549 | Škoti iz Loulendsa i Hajlendsa, podeljeni u Britanskom bataljonu, bataljonu Abraham Linkoln s Kanađanima. |
| Flag of Mađarska | Mađarska | 528–1,500 |  |
|   | Švedska | 500 | Procenjeno 799–1,000 boraca iz Skandinavije (Tomas procenjuje na 1.000 – od koji su 500 bili Šveđani.) |
| Flag of Bugarska | Bugarska | 462 |  |
| Flag of Švicarska | Švajcarska | 408–800 |  |
| Flag of Ireland | Irska | 250 | Podeljeni u Britanskom bataljonu i bataljonu Abraham Linkoln |
| Flag of Norveška | Norveška | 225 | 100 poginulo. |
| Flag of Estonija | Estonija | 200 |  |
| Flag of Kraljevina Grčka | Grčka | 160 |  |
| Flag of Portugal | Portugalija | 134 |  |
| Flag of Luksemburg | Luksemburg | 103 |  |  |
| Flag of Tajvan | Kina | 100 | Organizovala Komunistička partija Kine, većina boraca bili su Kinezi iz emigracije. |
| Flag of Meksiko | Meksiko | 90 |
|  | Kipar | 60 |  |
| Flag of the Philippines | Filipini | 50  |  |
| Flag of Albanija | Albanija | 25 |  |
| Flag of Kostarika | Kostarika | 24 |  |
|  | Ostali | 1,122 |  |

Galerija spomenika
------------------

* AlbaseteAlbasete
* BarselonaBarselona
* BeogradBeograd
* BerlinBerlin
* KanberaKanbera
* DidelanžDidelanž
* StokholmStokholm
* GlazgovGlazgov
* KirkedliKirkedli
* LondonLondon
* MadridMadrid
* ParizPariz
* RedingReding
* San FransiskoSan Fransisko
* SijetlSijetl
* Viktorija (Britanska Kolumbija)Viktorija (Britanska Kolumbija)

Literatura
----------

* Beevor, Antony (1999). *The Spanish Civil War*. Cassell P L C. ISBN 978-0-304-35281-4.
* Anderson, James Maxwell (2003). *The Spanish Civil War: A History and Reference Guide*. GREENWOOD Publishing Group Incorporated. ISBN 978-0-313-32274-7.

Vidi još
--------

* Španski građanski rat
* Jugosloveni u Španskom građanskom ratu

Vanjske veze
------------

***Internacionalne brigade*** na Wikimedijinoj ostavi

* IBMT the international brigade memorial trust
* Abraham Lincoln Brigade Archives
* Reproduction of International Brigades flags, badges and t-shirts Arhivirano 2016-07-30 na Wayback Machine-u
* Freedom fighters or Comintern army? The International Brigades in Spain by Andy Durgan Arhivirano 2018-02-19 na Wayback Machine-u
* Documents on the International Brigades from "Trabajadores: The Spanish Civil War through the eyes of organised labour" Arhivirano 2015-05-07 na Wayback Machine-u, a digitised collection of more than 13,000 pages of documents from the archives of the British Trades Union Congress held in the Modern Records Centre, University of Warwick